|  |  |
| --- | --- |
|  | C:\Users\alexandra.motpan1\Desktop\Stema primariei.png  **CONSILIUL MUNICIPAL CHIȘINĂU** |



**D E C I Z I E**

nr. \_\_\_\_\_\_\_\_ din \_\_\_\_\_\_\_\_\_\_2024

|  |  |
| --- | --- |
| Cu privire la reorganizarea Centrului de plasament pentru copii separați „Lumina” în Casă comunitară „Lumina”, aprobarea Regulamentului de organizare și funcționare, a statului de personal și a organigramei serviciului |  |

În baza notei informative prezentată de Direcția generală pentru protecția drepturilor copilului nr.\_\_\_\_\_ din \_\_\_\_\_\_\_\_\_\_\_\_\_\_2024 și în conformitate cu prevederile art. 13, alin. (30 din Legea nr. 370 din 30.11.2023 „Privind drepturile copilului”, art. 5, alin. (3) din Legea nr. 140/2013 „Privind protecția specială a copiilor aflați în situații de risc și a copiilor separați de părinți”, art.6, alin. (3) din Legea nr. 123/2010 „Cu privire la serviciile sociale”, art. 10 din Legea asistenței sociale nr. 547/2003, Hotărârii Guvernului nr. 885 din 28.12.2015 pentru aprobarea Regulamentului-cadru privind organizarea și funcționarea Serviciului social „Casa comunitară” și a standardelor minime de calitate, art. 14 alin. (2) lit. h), m) și y), art. 19 alin. (3) din Legea nr. 436/2006 „Privind administrația publică locală”, Consiliul municipal Chișinău

**DECIDE:**

1. Se reorganizează activitatea Centrului de plasament pentru copii separați de părinți „Lumina” în Serviciul social Casa comunitară „Lumina”.
2. Se aprobă:
   1. Regulamentul de organizare și funcționare a Serviciului social Casa comunitară „Lumina” (*Anexa 1)*;
   2. Statul de personal al Serviciului social „Casa comunitară” (*Anexa 2)*;
   3. Organigrama Serviciului social Casa comunitară „Lumina” (*Anexa 3*);
3. Se abrogă decizia CMC nr. 14/6 din 11.08.2020 „Cu privire la modificarea denumirii Centrului de plasament pentru copii separați de părinți „Lumina”.
4. Cheltuielile ce țin de întreținerea și funcționarea Serviciul social Casa comunitară „Lumina” se efectuează, anual, în limita mijloacelor financiare prevăzute în bugetul municipal Chișinău, Direcției generale pentru protecția drepturilor copilului.
5. Direcția evidență contabilă din cadrul Direcției generale pentru protecția drepturilor copilului va desfășura inventarierea mijloacelor fixe și a bunurilor materiale aflate în evidența Serviciului de zi al Centrului de plasament pentru copii separați de părinți „Lumina” și va asigura transmiterea acestora Serviciului social Casa comunitară „Lumina” în conformitate cu Hotărârea Guvernului nr. 901/2015 „Pentru aprobarea Regulamentului cu privire la modul de transmitere a bunurilor proprietate publică”.
6. Direcția generală pentru protecția drepturilor copilului va asigura realizarea procedurii de organizare a Serviciului social Casa comunitară „Lumina” în conformitate cu prevederile legislației în vigoare.
7. Direcția relații publice și buget civil va asigura informarea populației prin publicarea prezentei decizii pe pagina oficială a Primăriei Municipiului Chișinău.
8. Viceprimarul de ramură al municipiului Chișinău va asigura controlul executării prevederilor prezentei decizii.

PREȘEDINTE DE ȘEDINȚĂ

SECRETAR INTERIMAR Adrian TALMACI

AL CONSILIULUI